CELEX: 62018CN0270
Language: mt
Date: 2018-04-19 00:00:00
Title: Kawża C-270/18: Talba għal deċiżjoni preliminari mressqa mill-Conseil d’État (Franza) fid-19 ta’ April 2018 – UPM France vs Premier ministre, Ministre de l’Action et des Comptes publics

201806010341917452018/C 211/222702018CJC21120180618MT01MTINFO_JUDICIAL20180419181811Kawża C-270/18: Talba għal deċiżjoni preliminari mressqa mill-Conseil d’État (Franza) fid-19 ta’ April 2018 – UPM France vs Premier ministre, Ministre de l’Action et des Comptes publics
 ---documentbreak--- C2112018MT1810120180419MT0022181181Talba għal deċiżjoni preliminari mressqa mill-Conseil d’État (Franza) fid-19 ta’ April 2018 – UPM France vs Premier ministre, Ministre de l’Action et des Comptes publics
   (Kawża C-270/18)2018/C 211/22Lingwa tal-kawża: il-Franċiż
      Qorti tar-rinviju
   
   Conseil d’État
   
      Partijiet fil-kawża prinċipali
   
   
      Rikorrenti: UPM France
   
      Konvenuti: Premier ministre, Ministre de l’Action et des Comptes publics
   
      Domandi preliminari
   
   
            1)
         
         
            Id-dispożizzjonijiet tat-tielet subparagrafu tal-Artikolu 21(5) tad-Direttiva (
                  1
               ) għandhom jiġu interpretati fis-sens li l-eżenzjoni li huma jippermettu li tiġi applikata mill-Istati Membri għall-benefiċċju tal-produtturi żgħar tal-elettriku, sa fejn huma jintaxxaw il-prodotti tal-enerġija użati għall-produzzjoni ta’ dan l-elettriku, tkun tista’ tapplika f’sitwazzjoni bħal dik deskritta fil-punt 7 ta’ din id-deċiżjoni għall-perijodu qabel l-1 ta’ Jannar 2011, li matulu Franza, kif awtorizzata mid-Direttiva, ma kienet għadha stabbilixxiet la t-taxxa interna fuq il-konsum finali ta’ elettriku u lanqas, bħala konsegwenza, l-eżenzjoni ta’ din it-taxxa favur produtturi żgħar?
         
      
            2)
         
         
            Fil-każ ta’ risposta affermattiva għall-ewwel domanda, kif għandhom jinqraw flimkien id-dispożizzjonijiet tal-Artikolu 14(1)(a) u dawk tat-tielet subparagrafu tal-Artikolu 21(5) fir-rigward tal-produtturi żgħar li jikkonsmaw l-elettriku li huma jipproduċu għall-bżonnijiet tal-attività tagħhom? B’mod partikolari, dawn jimplikaw tassazzjoni minima li tirriżulta mit-tassazzjoni tal-elettriku prodott b’eżenzjoni tal-gass naturali użat, jew inkella minn eżenzjoni tat-taxxa fuq il-produzzjoni tal-elettriku, f’liema każ l-Istat huwa għalhekk obbligat jintaxxa l-gass naturali użat?
         
      (
         1
      )	Direttiva tal-Kunsill 2003/96/KE tas-27 ta’ Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku (ĠU Edizzjoni Speċjali bil-Malti, Kapitolu 9, Vol. 1, p. 405).